10 moet-lees-stories: 22 Maart 2021 | Netwerk24
10 moet-lees-stories: 22 Maart 2021
22 Maart 2021 17:46
Hier is die 10 moet-lees-stories op 22 Maart 2021.
1. Jimmy Abbott: Groot man met 'n klein hart
Jimmy Abbott en sy vrou, Annette. Foto: Verskaf
Hy was 'n groot man met 'n klein hart. So sal die voormalige Suid-Afrikaanse swaargewigbokskampioen Jimmy Abbott (61) se vrou, Annette (59), hom onthou. "Hy was eintlik soos 'n groot teddiebeer en het baiee makliker gehuil as ek. Ek dink hy het vir so baie mense iets beteken en vir hulle gebid."
Jimmy Abbott se vrou: Sy hand was in myne tot sy laaste asem
2. Studie: AstraZeneca is 100% effektief in ernstige Covid-gevalle
AstraZeneca en die Universiteit van Oxford se entstof teen Covid-19 was 79% doeltreffend in die voorkoming van simptomatiese infeksies in 'n groot proefneming in Chili, Peru en die Verenigde State, het die maatskappy Maandag gesê.
Die entstof was ook 100% doeltreffend en veilig teen ernstige of kritieke Covid-19- gevalle en hospitalisasie, luidens die studie.
3. Zondo: 'Ek het nié R10 m. gekry, ' sê Brown
Lynne Brown Foto: Daily Sun
Dit is glad nie waar dat sy R10 miljoen van iemand gevra of ooit R10 miljoen gekry het nie, het Lynne Brown, oudminister van openbare ondernemings, Maandag gesê.
4. 'Daar is hoop, ' sê Cyril oor Eskom
Eskom se tegniese, bedryfs- en finansiële lewensvatbaarheid is aan die herstel. "Ons maak vordering en ons pogings bou momentum op," sê pres. Cyril Ramaphosa Maandag in sy jongste nuusbrief.
5. Reserwebank los straks koers net waar hy is
Die Suid-Afrikaanse Reserwebank sal rentekoerse na verwagting vandeesweek vir die vierde agtereenvolgende keer onveranderd op sy rekordlaagtepunt hou. Al 15 ekonome wat aan 'n Bloombergpeiling deelgeneem het, verwag die Reserwebank se monetêrebeleidskomitee sal Donderdag die repokoers (die koers waarteen die Reserwebank geld aan kommersiële banke uitleen) onveranderd op 3,5% hou.
6. William 'mis vir Harry'
Prins William en prins Harry in 2018. Foto: Getty Images
Prins William en sy broer, prins Harry, is nie as vriende uitmekaar ná die Sandringhamberaad verlede jaar nie. Die twee broers het gaan stap nadat hulle saam met hul ouma, koningin Elizabeth, en pa, prins Charles, oor Harry en sy vrou, Meghan, se besluit gepraat het om as senior koninklikes terug te staan.
7. 1 000de mense ontruim huise in Sydney ná vloede
'n Verlate voertuig is gedeeltelik onderwater in die vloedwaters in Windsor in Nieu-Suid-Wallis, Australië. Foto: Reuters/Loren Elliott
Nog duisende mense sou Maandag uit die westelike voorstede van Sydney ontruim word nadat die ergste oorstromings in 60 jaar dié stad getref het. Stortreën word ook nog vir 'n dag of twee verwag.
8. 'Landdros' wat gratis in gastehuis bly, kry tronkstraf
'n Man van Welkom wat hom in die inperking as 'n landdros voorgedoen en 'n luukse gastehuis in die Vrystaat uit duisende rande bedrieg het, is in die landdroshof effektief tot agt jaar tronkstraf gevonnis. Tsietsi Thato Mofokeng (40) het in die landdroshof in Ficksburg vroeër skuld beken op vier aanklagte van bedrog en 'n aanklag van diefstal.
9. Weerlig slaan branderplankryer dood
Die branderplankryer Katherine Diaz is deur weerlig doodgeslaan terwyl sy voorberei het vir 'n kwalifiseringstoernooi vir die Olimpiese Spele.
10. Koningin wys dalk seun as Zoeloekoning aan
Koningin Mantfombi MaDlamini Zulu is die tussentydse leier van die Zoeloes. Sy sal besluit wie die nuwe koning word ná die dood van koning Goodwill Zwelithini (72) op 12 Maart. Hy is verlede week ter ruste gelê nadat hy lank met Covid-19 in die hospitaal was.